CELEX: 32014R0949
Language: lv
Date: 2014-09-04 00:00:00
Title: Komisijas Deleģētā regula (ES) Nr. 949/2014 ( 2014. gada 4. septembris ), ar ko nosaka pagaidu ārkārtas pasākumus piena un piena produktu nozarē, 2014. gadā pagarinot valsts intervences periodu attiecībā uz sviestu un vājpiena pulveri

5.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 265/21
            
         KOMISIJAS DELEĢĒTĀ REGULA (ES) Nr. 949/2014
   (2014. gada 4. septembris),
   ar ko nosaka pagaidu ārkārtas pasākumus piena un piena produktu nozarē, 2014. gadā pagarinot valsts intervences periodu attiecībā uz sviestu un vājpiena pulveri
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 219. panta 1. punktu saistībā ar tās 228. pantu,
   tā kā:
   
               (1)
            
            
               Krievijas valdība 2014. gada 7. augustā ieviesa aizliegumu no Savienības uz Krieviju importēt konkrētus produktus, tostarp pienu un piena produktus. Šis aizliegums draud ar tirgus traucējumiem, kuri svarīga eksporta tirgus pēkšņas nepieejamības dēļ var izraisīt nozīmīgu cenu krišanos.
            
         
               (2)
            
            
               Tas nozīmē, ka tirgū ir radusies situācija, kurā nepietiek ar parastajiem pasākumiem, ko var veikt saskaņā ar Regulu (ES) Nr. 1308/2013.
            
         
               (3)
            
            
               Regulas (ES) Nr. 1308/2013 12. panta d) punktā ir paredzēts, ka no 1. marta līdz 30. septembrim attiecībā uz sviestu un vājpiena pulveri ir pieejama valsts intervence.
            
         
               (4)
            
            
               Lai novērstu nozīmīgu cenu krišanos un tirgus traucējumus, ir nepieciešams, lai valsts intervence būtu pieejama arī pēc 2014. gada 30. septembra.
            
         
               (5)
            
            
               Tāpēc intervences iepirkšanas periodu attiecībā uz sviestu un vājpiena pulveri ir lietderīgi pagarināt līdz 2014. gada 31. decembrim.
            
         
               (6)
            
            
               Lai varētu nekavējoties ietekmēt tirgu un palīdzētu stabilizēt cenas, šajā regulā paredzētajam pagaidu pasākumam būtu jāstājas spēkā dienā pēc tās publicēšanas,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1308/2013 12. panta d) punkta, 2014. gada periodu, kurā attiecībā uz sviestu un vājpiena pulveri ir pieejama intervence, paildzina līdz 2014. gada 31. decembrim.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. septembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 347, 20.12.2013., 671. lpp.